**Летопис за школску 2020/2021. годину**

**Прво полугодиште**

**Септембар 2020.**

1.9.2020. – Почетак нове школске године и пријем првака. Ова школска година је почела уз поштовање свих епидемиолошких мера превенције против вируса ковид 19. Ученици и њихови родитељи су упознати са свим правилима која ће се поштовати у школи како би се сви заштитили од ове заразне болести. Настава ће се реализовати у школи, док епидемиолошка ситуација то буде дозвољавала и часови трају по 30 минута

26.9.2020. – Обележен Европски дан језика. Ученици су са наставницима писали „Ја се зовем ...“ на српском, енглеском, ромском и руском језику

 

Ученици су током рада поштовали мере превенције против вируса ковид 19.

**Октобар 2020.**

5-11.10.2020. **–** Поводом Дечје недеље која се ове године одржавала под слоганом "Да право свако – ужива дете лако“ уз поштовање свих мере против ширења вируса корона, ученици наше школе су са библиотекаром, наставницима и учитељима организовали радионице





Такође, у оквиру ове недеље одржано је и општинско такмичење у стоном тенису где су ученици наше школе освојили треће место... Честитамо нашим ученицима, који су успели да и поред тешких услова у којима се ради због епидемије вируса корона постигну резултате



**Новембар 2020.**

15.11.2020**. –** У припремном програму одржана је јесења радионица

  

**Децембар 2020.**

18.12.2020. – Крај првог полугодишта. Ученици виших разреда су полугодиште завршили наставом на даљину, док су ученици нижих разреда наставу пратили у школи

**Друго полугодиште**

**Јануар 2021.**

27.1.2021**. –** Обележена школска слава Свети Сава

   

## Ове године обележавање Дана Светог Саве је доста скромније због актуелне ситуације. Изостала је традиционална приредба, али је славски колач припремљен

**Фебруар 2021.**

Последња среда у фебруару месецу обележава се као Дан борбе против вршњачког насиља. Тај дан се још назива и *Дан розе мајица* као сећање на дечака који је носио розе мајицу као знак подршке мајци оболелој од карцинома и због тога трпео вршњачко насиље. Касније, када се сазнао разлог његовог облачења розе мајице подршка је пристизала са свих страна



  

**Март 2021.**

Последњег викенда у марту месецу обележавамо Дан школе. Међутим, због епидемије, ове године смо током целе последње недеље писали и стварали у част Боре Станковића. Најбољи радови ученика су изложени у холу школе и објављени на сајту

  



**Април 2021.**

Обележавање Дана Рома ове године је учињено на скроман начин. Ученици су дали свој допринос обележавању овог дана ликовним и литерарним радовима који су били изложени у школском холу и сајту школе

    

**Мај 2021.**

Током маја месеца настава се опет реализовала у школи за све ученике. Нормализација наставе највише значи ученицима осмог разреда којима предстоји завршни испит

**Јун 2021.**

8.6.2021. – Завршено прво полугодиште за ученике осмог разреда

22.6.2021. – Завршено друго полугодиште за ученике од првог до седмог разреда

23, 24. и 25.6.2021. – Одржан завршни испит за ученике осмог разреда уз поштовање свих мера превенције

28.6.2021. – У школском дворишту ученицима су подељене књижице и сведочанства. Такође, најбољима су уручене пригодне награде.